
PARLAMENTUL  REPUBLICII  MOLDOVA

LEGE

privind completarea unor acte legislative

Parlamentul adoptă prezenta lege organică.

  Art.1 – La articolul 19 alineatul (1) litera e) din Legea nr.118-XV cu privire la  Procuratură din 14 martie 2003 (Monitorul Oficial al Republicii Moldova, 2003, nr.73-75, art.328), cu modificările ulterioare, după cuvintele „cunoaşte limba de stat” se introduc cuvintele „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.
  Art.II – La articolul 15 alineatul (1) din Legea nr.333-XVI din 10 noiembrie 2006 privind statutul ofiţerului de urmărire penală (Monitorul Oficial al Republicii Moldova, 2006, nr.195-198, art.918) după cuvintele „cunoaşte limba de stat” se introduc cuvintele „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

   Art.III – La articolul 6 alineatul (1) litera e) din Legea nr.544-XIII din 20 iulie 1995 cu privire la statutul judecătorului (Monitorul Oficial al Republicii Moldova, 2002, nr.117-119, art.946), cu modificările ulterioare, după cuvintele „cunoaşte limba de stat” se introduc cuvintele „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

   Art.IV – La articolul 13 alineatul (2) din Legea serviciului public nr.443-XIII din 4 mai 1995 (Monitorul Oficial al Republicii Moldova, 1995, nr.61, art.681) ), cu modificările ulterioare, după cuvintele „ trebuie să cunoască limba moldovenească în limitele prevăzute de legislaţia privind funcţionarea limbilor pe teritoriul Republicii Moldova” se introduc cuvintele  „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

  Art.V – La articolul 8 litera e) din Legea nr.1453-XV din 8 noienbrie 2002 cu privire la notariat (Monitorul Oficial al Republicii Moldova, 2002, nr.154-157, art.1209), cu modificările ulterioare, după cuvintele „posedă limba moldovenească” se introduc cuvintele  „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

  Art.VI – La articolul 11 litera e) din Legea nr.59-XVI din 15 martie 2007 privind statutul şi organizarea activităţii grefierilor din instanţele judecătoreşti (Monitorul Oficial al Republicii Moldova, 2007, nr.64-66, art.296), după cuvintele „să cunoască limba de stat” se introduc cuvintele       „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

Art.VII -- La articolul 7 alineatul (1) litera f) din Legea nr.170-XVI din 19 iulie 2007 privind statutul ofiţerului de informaţii şi securitate (Monitorul Oficial al Republicii Moldova, 2007, nr.171-174, art.667), după cuvintele „posedă limba moldovenească” se introduc cuvintele  „ , iar pentru teritoriul UTA Găgăuzia, o altă limbă oficială a UTA Găgăuzia, conform Legii nr.344-XIII din 23 decembrie 1994 privind statutul juridic special al Găgăuziei (Gagauz-Yeri)”.

PREŞEDINTELE   PARLAMENTULUI

Nr.___,  Chişinău,

„___” __________ 2008.

Notă explicativă

 la proiectul de Lege privind completarea unor acte legislative
   Pe teritoriul UTA Găgăuzia s-a creat istoric situaţia în care limbile predominante de comunicare sînt găgăuza şi rusa. Predarea în toate instituţiile de învăţămînt din UTA Găgăuzia, cu excepţia cîtorva licee, se face în limba rusă. Absolvenţii facultăţii de drept a Institutului de stat din Comrat, se confruntă cu anumite dificultăţi la angajarea în cîmpul muncii, deoarece nu posedă suficient de bine limba de stat, fapt care îi pune în condiţii inegale cu concurenţii pentru care limba moldovenească este limbă maternă.

  Astfel, în legile Republicii Moldova cu privire la Procuratură (nr.118-XV din 14 martie 2003), privind statutul ofiţerului de urmărire penală (nr.333-XVI din 10 noiembrie 2006), privind statutul ofiţerului de informaţii şi securitate (nr.170-XVI din 19 iulie 2007), cu privire la statutul judecătorului (nr.544-XIII din 20 iulie 1995), privind statutul şi organizarea activităţii grefierilor din instanţele judecătoreşti (nr.59-XVI din 15 martie 2007), a serviciului public (nr.443-XIII din 4 mai 1995), cu privire la notariat (nr.1453-XV din 8 noienbrie 2002), cunoaşterea limbii de stat constituie o condiţie obligatorie pentru ocuparea funcţiilor respective.
   În mod evident, acest fapt limitează drepturile constituţionale ale locuitorilor autonomiei: dreptul la muncă, dreptul la studii şi dreptul de a ocupa funcţii de conducere (art.43 alin.(1), art.35 alin.(1) şi (2) şi art.39 alin.(2) din Constituţia Republicii Moldova).

   La articolul 2 din Legea cu privire la funcţionarea limbilor vorbite pe teritoriul Republicii Moldova (nr.3465-XI din 1 septembrie 1989) se stipulează că  „În localităţile în care majoritatea o constituie  populaţia de naţionalitate găgăuză limba oficială în diferite sfere ale vieţii este limba de stat, limba găgăuză sau cea rusă.”, iar la art.9 alin.(3) se spune că „În localităţile cu populaţie de naţionalitate găgăuză limba de lucru şi limba lucrărilor de secretariat în organele puterii de stat, administraţiei de stat şi organizaţiilor obşteşti este limba de stat, limba găgăuză sau cea rusă.”
    În art.3 din Legea privind statutul juridic special al Găgăuziei (Gagauz-Yeri) ( nr.344-XIII din 23 decembrie 1994) este stabilit că „Limbile oficiale ale Găgăuziei sînt limbile moldovenească, găgăuză şi rusă. /.../ Corespondenţa cu autorităţile administraţiei publice ale Republicii Moldova, cu întreprinderile, organizaţiile şi instituţiile situate în afara teritoriului Găgăuziei se face în limbile moldovenească şi rusă.”

   Pentru evitarea contradicţiilor între legile Republicii Moldova cu privire la Procuratură, privind statutul ofiţerului de urmărire penală, privind statutul ofiţerului de informaţii şi securitate, cu privire la statutul judecătorului, privind statutul şi organizarea activităţii grefierilor din instanţele judecătoreşti, a serviciului public şi cu privire la notariat, pe de o parte, şi Constituţia Republicii Moldova, legile cu privire la funcţionarea limbilor vorbite pe teritoriul Republicii Moldova şi privind statutul juridic special al Găgăuziei (Gagauz-Yeri), pe de altă parte, profitînd de dreptul de iniţiativă legislativă stipulat la art.73 din Constituţia Republicii Moldova, Adunarea Populară a Găgăuziei propune completarea legilor menţionate.
   Completările propuse vor contribui la soluţionarea problemei limbii la angajarea în cîmpul muncii a tinerilor specialişti, absolvenţi ai instituţiilor de învăţămînt cu predarea în limba rusă.

